
ZÁPISNICA ZO ZASADNUTIA PREZÍDIA SZ CHPH, 

konaného dňa 7. septembra 2026 v Žiline
Prítomní:
prezident Zväzu – RNDr. Daniel Dudzik 

                  
členovia Prezídia SZ CHPH - Ing. Daniel Krajčík PhD., Ľubomír Valíček, 
              
Mgr. Milan Blahovský, Marián Petruš, Ing. Jozef Bednár,
                   
Jaroslav Klonga, Jakub Poništiak
Ospravedlnený: Ing. Lukáš Chytil
                      
Za ÚKK – Mgr. Miloslav Repaský   
Prizvaní: Dalibor Duľa  a sekretár Zväzu Pavol Javorček
Ospravedlnený: Pavol Babic
Prítomnosť overená prezenčnou listinou z rokovania.

Program rokovania:

1.      Vypočutie si dôkazov a posúdenie predložených dôkazových materiálov k svojim 

          vyjadreniam na DF p. Daliborom Duľom a Pavlom Babicom
2.      Otvorenie rokovania a kontrola plnenia uznesení, schválenie zapisovateľa a overovateľov 
          zápisnice z rokovania       
3.      Vyhodnotenie pretekovej sezóny starých holubov 
4.      Príprava na vyhodnotenie MS, IM 2026
5.      Vyhodnotenie NP 2026
6.      Možnosti získania dotácii pre Zväz
 
7.      Prerokovanie propozícií k výberu štandardných holubov na národnej úrovni a scenár
         k Slávnostnému holubárskemu dňu majstrov
8.      Vymenovanie komisie na kontrolu pretekovej dokumentácie

9.      Účasť na zasadnutí Interkomisie

10.    Aktuálne úlohy, rôzne a došlá pošta
11.    Uznesenia a záver

Priebeh rokovania:

1. Vypočutie si dôkazov a posúdenie predložených dôkazových materiálov k svojim vyjadreniam

na DF p. Daliborom Duľom a Pavlom Babicom
Predsedajúci vyzval p. Dalibora Duľu, aby predložil alebo predniesol dôkazy, ktoré prezentoval na diskusnom fóre (DF) SZ CHPH, že dosiahnuté výsledky p. Bednára sú nečestné. Pán Duľa svoju obhajobu vyjadrení na DF založil na prestupe ZO CHPH Sabinov do OZ CHPH Bardejov. Po prijatí sa na pretekoch OZ CHPH Bardejov zúčastňovalo viacej chovateľov a nasadzovalo sa viacej holubov. Z toho dôvodu mohli mať prvé doletené holuby z pretekov nižšie koeficienty.

K týmto vyjadreniam podal vysvetlenie p. Dudzik. V čase prestupu ZO CHPH Sabinov p. Ing Bednár nebol štatutárom OZ CHPH Bardejov a prestup nebol v rozpore so Stanovami SZ CHPH. Spochybňovať výsledky kohokoľvek na základe počtu nasadených holubov je scestné, koeficienty sa vypočítavajú na základe toho, koľko holub v preteku porazil súperov. Zároveň platí, čím viac má holub súperov na preteku, tým sa teoreticky znižuje jeho šanca zvíťaziť.
Prezídium prednesené argumenty p. D. Duľu prerokovalo a rozhodlo: Odobrať prístup do DF SZ CHPH p. Daliborovi Duľovi na obdobie štyroch rokov. Po uplynutí tejto doby môže opäť požiadať o autorizáciu prístupu. Prezídium SZ CHPH zároveň rozhodlo, že za svoje nepreukázané výroky na adresu p. J. Bednára, čím poškodil jeho meno u chovateľskej verejnosti, sa mu musí neodkladne, adresne verejne ospravedlniť do 14 dní od zverejnenia tejto zápisnice na webovej stránke SZ CHPH. Nakoľko  mu boli odobraté prístupové údaje do DF, svoje ospravedlnenie zverejní sprostredkovane, prostredníctvom sekretariátu SZ CHPH. Sekretár zverejní na stránke SZ CHPH p. Duľom doručené písomné ospravedlnenie. V prípade, že p. Duľa sa za svoje výroky p. Bednárovi neospravedlní, Prezídium SZ CHPH vyradí Pigeons team Duľa z reprezentácie Zväzu a národných súťaží v trvaní dvoch rokov.                                                            Hlasovanie: Za: 7 členov,  Zdržal sa hlasovania: 1 člen
Pán Pavol Babic sa písomne ospravedlnil z rokovania. Už dávnejšie zaslal prezídiu písomnú odpoveď na výzvu prezídia, kde obhajuje svoje vyjadrenia v DF SZ CHPH.

Prezídium akceptuje ospravedlnenie, ale z dôvodu, že p. Babic sa viackrát dožadoval, aby bol prítomný pri prerokovaní jeho vyjadrení, prezídium záležitosť presúva na najbližšie rokovanie, na ktoré bude pán P. Babic opätovne pozvaný.
2. Otvorenie rokovania a kontrola plnenia uznesení, schválenie zapisovateľa a overovateľov 

zápisnice z rokovania:
Rokovanie otvoril p. Dudzik. Program rokovania bol odsúhlasený bez zmien a doplnkov. 

Následne sa schválili: zapisovateľ z rokovania – Pavol Javorček a overovatelia zápisnice – Marián Petruš a Ľubomír Valíček. 
Kontrola plnenia uznesení z prezídia 25. mája 2026:
Nesplnená úloha číslo 1. (prezídium ukladá): viaceré OZ CHPH neuhradili poplatok za ročenku. Prezídium ukladá nový termín plnenia tejto úlohy, ihneď po zverejnení zápisnice.
Nedopracovaná je úloha číslo 4. (prezídium ukladá). Prezídium ukladá štandardnej komisii dopracovať dokument a zverejniť na webovej stránke SZ CHPH do 20. 09. 2026.
Ďalej prezídium dopracuje úlohu číslo 5. (prezídium ukladá) v termíne do 20. 09. 2026.
Úloha číslo 7. (prezídium ukladá) je spracovaná na inej báze ako bolo pôvodne myslené zadanie úlohy. P. Petruš a Klonga prepracujú úlohu do budúceho zasadnutia prezídia.

Úloha číslo 8. (prezídium ukladá), nie je splnená, pričom prezídium upozorňuje štatutárnych zástupcov, ktorí nesplnili danú úlohu, aby zaslali požadované dokumenty najneskôr do 01. 12. 2026.
Úlohe číslo 9. (prezídium ukladá) ešte neprebehol termín plnenia.

Úloha číslo 16. (prezídium ukladá) sú pripravené grafické návrhy preukazov na tlač v tlačiarňach.

Prezídium a ani sekretariát nemá informáciu,  že je splnená úloha číslo 17. (prezídium ukladá).

3. Vyhodnotenie pretekovej sezóny starých holubov: 
V máji neprialo organizátorom pretekov počasie najmä cez víkend okolo 17. mája 2026 a preteky sa preto organizovali v pracovné dni. Najmä druhá polovica pretekovej sezóny bola poznačená extrémnymi teplotami, ktoré sa odrazili na organizácii nielen SDT, ale aj ST, kedy prezídium dalo podnet na skrátenie pretekov na max. 200 km počas víkendu 28.-29. júna 2026. Nakoľko v daný víkend boli plánované národné preteky, tak tie sa presunuli na dátum NP Aachen a ten sa následne zrušil. Opäť sa ukázalo, že je každým rokom náročnejšie zorganizovať 3 plánované trate nad 700 km a ešte medzitým preteky nad 500 km. Klimatické zmeny sa naplno prejavili v náraste denných teplôt, ale aj v ich vnímaní u chovateľov, kedy lobujú u organizátorov pretekov už pri teplotách okolo 30 stupňov Celzia s cieľom skracovať, či prekladať preteky. Šťastena stála iba pri Nitrianskom regióne, ktorému sa podarilo zdarne absolvovať 3 preteky nad 700 km. Najviac prekladaných pretekov uskutočnili v regióne Za Tatry, kedy sa ich organizátori snažili vyhnúť silnému bočnému západnému vetru na území Poľska. Protokoly o štarte boli priebežne ukladané k štartom holubov, prípadne zasielané na sekretariát. Následne sa urobí kontrola správnosti podkladov. 
Po niekoľkých rokoch máme vo Zväze žiaľ opäť kauzu, ktorá urobila škvrnu na čistotu dosahovaných výsledkov našich chovateľov a jej doriešenie bude na organizátoroch pretekov. Opäť sa raz potvrdzuje, že väčšina problémov, či porušení PP SZ CHPH je v nasadzovacích strediskách a hlavne v tých, čo majú menej členov, preto sa nedivme nevôli znížiť počet účastníkov nasadzovania holubov na preteky v NS.

4. Príprava na vyhodnotenie MS, IM 2026: Vyhodnotenie MS a IM – súťaže boli priebežne vyhodnocované na portáli mypigeons.live a kontrolované členmi športovej komisie. Po zosúladení výpočtových algoritmov podľa propozícií FCI boli v závere prepočítané údaje. Poradie jednotlivých súťaží je v poriadku a potešiteľné je, že aj najnáročnejšia zo súťaží bola nastavená k spokojnosti chovateľov. 
Medzinárodná súťaž IM bude taktiež predmetom kontroly na zasadnutí Interkomisie, ktorá by sa mala konať v Českej republike. 
5. Vyhodnotenie NP 2026: Napriek výzvam k dodržiavaniu Smernice NP aj v tomto roku máme niekoľko chovateľov, čo si nesplnili povinnosť nahlásenia doletených holubov v NP. Porušenie tejto povinnosti bude mať za následok zrušenie pohárového ocenenia v národnom meradle.
6. Možnosti získania dotácii pre Zväz: 

P. Bednár informoval o stave vybavovania dotácií pre Zväz.
7. Prerokovanie propozícií k výberu štandardných holubov na národnej úrovni a scenár k Slávnostnému holubárskemu dňu majstrov: 

Miestnosť na výber štandardných holubov na národnej úrovni je dohodnutá na 13. decembra 2026 v KD Turie. Smernicu tejto akcie dopracuje štandardná komisia a zverejní na webovej stránke SZ CHPH v spolupráci so sekretariátom do 20. 09. 2026.
Návrh posudzovateľskej komisie za posudzovateľov národného výberu:

Daniel Dudzik, Ľubomír Valíček, Alojz Šimurka, Milan Druska, Jozef Kasan, Peter Grék, Marián Petruš, Ján Skaličan, Jozef Cingel a Dušan Kasan – schvaľuje sa.
Školenie vybraných posudzovateľov prebehne v mesiaci október – november.

Miestnosť na Slávnostný holubársky deň majstrov je dohodnutá na 19. decembra 2026 v reštaurácii Mlynárka v Rajeckých Tepliciach. Kapacita miestnosti je pre 200 hostí. Za každé OZ CHPH sa podujatia zúčastnia podujatia povinne minimálne dvaja členovia. Na podujatí sa ocenia víťazi všetkých kategórii MS, NP, Národného IM, Retrosúťaže. Zároveň sa ocenia prví traja chovatelia všetkých kategórií FCI – šport, štandard a kategórie výkon holub a holubica za rok 2026. Ozvučenie akcie zabezpečí p. Bednár. Prezídium dá pre potreby oceňovania vyrobiť stupeň pre víťazov. Prezídium dopracuje scenár k danej akcií a zverejní na webovej stránke SZ CHPH do 20. 09. 2026.
8. Vymenovanie komisie na kontrolu pretekovej dokumentácie: 

Prezídium vymenovalo komisiu na kontrolu vyžiadanej dokumentácie MS a IM v zložení: Milan Blahovský, Jakub Poništiak, Jaroslav Klonga, Tomáš Fiala – schvaľuje sa.
9. Účasť na zasadnutí Interkomisie: 

Na tohtoročnom medzinárodnom zasadnutí Interkomisie budú náš Zväz zastupovať p. Ľubomír Valíček, Jakub Poništiak a Pavol Javorček – schvaľuje sa.
10. Aktuálne úlohy, rôzne a došlá pošta: 

Prezídium SZ CHPH do 1. decembra 2026 ukladá zaslať: Novozvoleným štatutárnym zástupcom organizačných jednotiek (OZ CHPH), ktorí napriek prijatému uzneseniu, nezaslali na adresu sekretariátu SZ CHPH foto-kópiu certifikátu o školení GDPR a originál dohody o hmotnej zodpovednosti. 

Z došlej pošty - podnety a podania:

· Doručený bol podnet na preskúmanie činnosti Klubu dlhých a maratónskych trati Slovensko súvisiaci s podaním pretekového plánu mladých holubov 2026 v rozpore so schváleným štatútom klubu. List a vrátenie pretekového plánu už bolo zaslané p. Vidholdovi.
· Stanovisko KK OZ CHPH Spišská Nová Ves – problémy v OZ CHPH rieši prioritne výbor OZ CHPH a KK OZ CHPH kontroluje, či rozhodnutia výboru sú v súlade s platnými stanovami a jednotlivými poriadkami. Svoju činnosť vykonáva podľa § 21 Stanov SZ CHPH.
· Sťažnosť a návrh na vylúčenie člena zo SZ CHPH. Slovenský zväz chovateľov poštových holubov momentálne neeviduje v registri trestov žiaden disciplinárny trest udelený p. Zdenkovi Reiprichovi.
· Doručený bol záznam zo zistenia skutočnosti počas priebehu preteku Jaworzno 4 v OZ CHPH 
            Spiš a zápis z vykonanej kontroly dodržiavania ustanovení pretekového poriadku SZ CHPH 
            pri nasadzovaní holubov na preteky a počas prepravy 20.6.2026. 
K obom korešpondenciám podal vysvetlenie p. Blahovský, pričom v prvom prípade bolo všetkým jasné, že holuby v ten víkend poletia krátku a nie strednú trať a tým pádom sa k tomu prispôsobovalo aj bodovanie. Informáciu o tom, že sa pretek skráti na Krapkowice dostali výcvikári ZO CHPH už v stredu a v piatok sa ešte pre zvyšujúce sa riziko extrémnych teplôt pretek skrátil na Jaworzno (120 – 196 km). 
Protokol z kontroly zo dňa 20.6.2026. Podľa zápisu z vykonanej kontroly pri prevoze holubov do nasadzacieho strediska Levoča a fotografií je zjavné, že zo ZO Kolinovce a ZO Richnava, nebol jeden box zapečatený vôbec a ostatné boli zapečatené plastovou páskou, čo je v rozpore s pretekovým poriadkom. Výbor OZ CHPH Spiš dodatočne nevyvodil dôsledky k tomuto porušeniu Pretekového poriadku SZ CHPH. 
· FCI – organizovanie olympiády poštových holubov FCI sa bude konať 21. až 23. januára 2028 v Aveiro  (Portugalsko).

Rôzne:

· Po schválení rajonizácie sme sa stretli s požiadavkami, že niektorí členovia by chceli prestúpiť do OZ CHPH, ktoré sú členmi iných regiónov. Prezídium vydáva stanovisko, že takýto prestup nie je  možný. Povolený je iba prestup členov medzi OZ CHPH, ktoré sú členmi toho istého regiónu a pri dodržaní prestupového poriadku. 

· Rozhodlo sa, že Zväz si objedná zhotovenie prenosných stupienkov víťazov (2-1-3) pre oceňovanie národných súťaží.
· P. Blahovský informoval o nutnosti zbierania plomb počas otvárania prepravných košov pred štartom holubov. Organizátori pretekov povinne zabezpečia zozbieranie plomb na mieste štartu a ich odovzdávanie organizátorovi pretekov. Odhodením plomb do trávy (kríkov), dochádza k poškodzovaniu životného prostredia, úhynu zvierat alebo znefunkčneniu poľnohospodárskej techniky.
· Sekretár podal návrh, aby aplikácia zaletené holuby bola prioritne viditeľnejšia na stránke SZ CHPH – schvaľuje sa.
· Objednávku na tlač ročenky Poštový holub zašle do tlačiarne sekretár.
· Potrebné je zakúpiť novú počítačovú zostavu na sekretariát SZ CHPH – schvaľuje sa. Zároveň sa schválil návrh na vyradenie z inventára nefunkčnej počítačovej zostavy umiestnenej na sekretariáte SZ CHPH.
11. Uznesenia a záver – Uznesenia boli prečítané a schválené.
UZNESENIA  ZO  ZASADNUTIA  PREZÍDIA  SZ  CHPH

konaného dňa 7. septembra 2026 v Žiline
I. Prezídium SZ CHPH schvaľuje:

1.
Program rokovania.            
2.
Zapisovateľ – Pavol Javorček, overovateľov zápisnice – Marián Petruš a Ľubomír Valíček.  
3.
Delegovanie posudzovateľov na národný výber štandardných holubov: Daniel Dudzik, Ľubomír Valíček, Alojz Šimurka, Milan Druska, Jozef Kasan, Peter Grék, Marián Petruš, Ján Skaličan, Jozef Cingel a Dušan Kasan.
4.
Vymenovanie komisie na kontrolu vyžiadanej dokumentácie MS a IM v zložení: Milan Blahovský, Jakub Poništiak, Tomáš Fiala a Jaroslav Klonga.
5.
Delegovanie zástupcov SZ CHPH na zasadnutie Interkomisie: Ľubomír Valíček, Jakub Poništiak a Pavol Javorček.
6.
Už zrealizované zaslanie listu a vrátenie pretekového plánu KDaMT Slovensko.
7.
Zakúpenie prenosných stupienkov víťazov (2-1-3) na oceňovanie národných súťaží.
8.
Zviditeľnenie aplikácie zaletené holuby na webovej stránke SZ CHPH.
9.
Zakúpenie počítačovej zostavy na sekretariát SZ CHPH.
10.
Vyradenie z inventára nefunkčnej počítačovej zostavy umiestnenej na sekretariáte SZ CHPH.
II. Prezídium SZ CHPH berie na vedomie:

1.
Správu z vyhodnotenia pretekovej sezóny 2026 a národných pretekov prednesenú p. Blahovským.
2.
Informáciu o stave vybavovania dotácii pre Zväz podanú p. Bednárom.

3.
Organizovanie olympiády poštových holubov FCI sa bude konať 21. až 23. januára 2028 

             v Aveiro  (Portugalsko).
4.
Výklad k záznamu zo zistenia skutočnosti počas priebehu preteku Jaworzno 4 v OZ CHPH Spiš prednesený p. Blahovským.
III. Prezídium SZ CHPH vydáva stanovisko:

1.
Problémy OZ CHPH Spišská Nová Ves  rieši prioritne výbor OZ CHPH a KK OZ CHPH kontroluje, či rozhodnutia výboru sú v súlade s platnými stanovami a jednotlivými poriadkami.

2.
Prestup členov medzi regiónmi nie je možný. Povolený je iba prestup medzi OZ CHPH, ktoré sú členmi toho istého regiónu pri dodržaní prestupového poriadku.

IV. Prezídium SZ CHPH ukladá:
1.
OZ CHPH uhradiť za svojich členov poplatok za ročenku Poštový Holub na účet SZ CHPH.

Termín: ihneď                                                         Zodpovední: štatutári OZ CHPH 
2.
Dopracovať propozície k výberu štandardných holubov na národnej úrovni a ich zverejnenie na webovej stránke SZ CHPH.  
Termín: 20. 09. 2026                            
               Zodpovedný: štandardná komisia 
3.
Pripraviť scenár k Slávnostnému holubárskemu dňu majstrov a odovzdávania ocenení na národnej úrovni.

Termín: 20. 09. 2026             

               Zodpovedný: prezídium 
4.
Prepracovať výstup z uznesení VZ SZ CHPH od roku 2010, ktoré sa týkajú zväzových noriem a poriadkov podľa spresneného zadania do ďalšieho zasadnutia prezídia.

Termín: v texte



Zodpovední: Petruš a  Klonga
5.
Novozvoleným štatutárnym zástupcom OZ CHPH zaslať na adresu sekretariátu SZ CHPH fotokópiu certifikátu o školení GDPR a originál dohody o hmotnej zodpovednosti s úradne overeným podpisom


Termín: 01. 12. 2026



Zodpovední: štatutári zástupcovia

6.
Zabezpečiť tlač grafických návrhov preukazov členov prezídia a ÚKK v tlačiarni v termíne do ďalšieho zasadnutia prezídia.


Termín: v texte



Zodpovedný: Dudzik
7.
Zorganizovať školenie posudzovateľov národného výberu štandardných holubov v mesiaci 

             október – november.

Termín: v texte



Zodpovedný: Valíček 

8.
Zabezpečiť ozvučenie Slávnostného holubárskeho dňa majstrov 19. 12. 2026.
             Termín: v texte



Zodpovedný: Bednár

9.
Zabezpečiť zozbieranie a likvidáciu použitých plomb na mieste štartov holubov.

Termín: stály



             Zodpovední: organizátori pretekov
10.
Zaslať do tlačiarne objednávku na tlač ročenky Poštový holub.


Termín: 30. 09. 2026



Zodpovedný: sekretár

Zapísal: Ing. Pavol Javorček

Správnosť zápisu overil: 
Marián Petruš:                            ..........................................





Ľubomír Valíček:                         ..........................................
V Žiline, dňa 07. 09. 2026  
                                     RNDr. Daniel Dudzik, prezident SZ CHPH .......................................

